CELEX: 62010CA0457
Language: el
Date: 2012-12-06 00:00:00
Title: Υπόθεση C-457/10 P: Απόφαση του Δικαστηρίου (πρώτο τμήμα) της 6ης Δεκεμβρίου 2012 — AstraZeneca AB, AstraZeneca plc κατά Ευρωπαϊκής Επιτροπής, European Federation of Pharmaceutical Industries and Associations (EFPIA) (Αίτηση αναιρέσεως — Ανταγωνισμός — Κατάχρηση δεσπόζουσας θέσεως — Αγορά των φαρμάκων κατά του στομαχικού έλκους — Καταχρηστική προσφυγή στις διαδικασίες που αφορούν συμπληρωματικά πιστοποιητικά προστασίας για τα φάρμακα και στις διαδικασίες για τη χορήγηση άδειας κυκλοφορίας των φαρμάκων στην αγορά — Παραπλανητικές δηλώσεις — Ανάκληση των αδειών κυκλοφορίας στην αγορά — Εμπόδια στη διάθεση γενόσημων φαρμάκων στην αγορά και στις παράλληλες εισαγωγές)

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/2
            
         Απόφαση του Δικαστηρίου (πρώτο τμήμα) της 6ης Δεκεμβρίου 2012 — AstraZeneca AB, AstraZeneca plc κατά Ευρωπαϊκής Επιτροπής, European Federation of Pharmaceutical Industries and Associations (EFPIA)
   (Υπόθεση C-457/10 P) (1)
   
   (Αίτηση αναιρέσεως - Ανταγωνισμός - Κατάχρηση δεσπόζουσας θέσεως - Αγορά των φαρμάκων κατά του στομαχικού έλκους - Καταχρηστική προσφυγή στις διαδικασίες που αφορούν συμπληρωματικά πιστοποιητικά προστασίας για τα φάρμακα και στις διαδικασίες για τη χορήγηση άδειας κυκλοφορίας των φαρμάκων στην αγορά - Παραπλανητικές δηλώσεις - Ανάκληση των αδειών κυκλοφορίας στην αγορά - Εμπόδια στη διάθεση γενόσημων φαρμάκων στην αγορά και στις παράλληλες εισαγωγές)
   2013/C 26/02
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσες: AstraZeneca AB, AstraZeneca plc (εκπρόσωποι: M. Brealey QC, M. Hoskins QC, D. Jowell, Barrister και F. Murphy, Solicitor)
   
      Αντίδικοι κατ’ αναίρεση: Ευρωπαϊκή Επιτροπή (εκπρόσωποι: F. Castillo de la Torre, É. Gippini Fournier και J. Bourke), European Federation of Pharmaceutical Industries and Associations (EFPIA) (εκπρόσωπος: M. Van Kerckhove, advocaat)
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (έκτο πενταμελές τμήμα) της 1ης Ιουλίου 2010, T-321/05, AstraZeneca κατά Επιτροπής, με την οποία το Γενικό Δικαστήριο ακύρωσε μερικώς την απόφαση της Επιτροπής, της 15ης Ιουνίου 2005, σχετικά με διαδικασία εφαρμογής του άρθρου 82 της Συνθήκης ΕΚ και του άρθρου 54 της Συμφωνίας ΕΟΧ (υπόθεση COMP/A.37.507/F3 — AstraZeneca), με την οποία επιβλήθηκε στις αναιρεσείουσες πρόστιμο 60 εκατομμυρίων ευρώ, λόγω καταχρηστικής χρησιμοποιήσεως του συστήματος των διπλωμάτων ευρεσιτεχνίας και των διαδικασιών εγκρίσεως της κυκλοφορίας των φαρμακευτικών προϊόντων στην αγορά με σκοπό την παρεμπόδιση ή την καθυστέρηση διαθέσεως ανταγωνιστικών γενόσημων φαρμάκων στην αγορά — Ορισμός της αγοράς — Ερμηνεία του άρθρου 19 του κανονισμού (ΕΟΚ) 1768/92 σχετικά με την καθιέρωση συμπληρωματικού πιστοποιητικού προστασίας για τα φάρμακα
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως καθώς και τις ανταναιρέσεις.
            
         
               2)
            
            
               Καταδικάζει την AstraZeneca AB και την AstraZeneca plc στα δικαστικά έξοδα της αιτήσεως αναιρέσεως.
            
         
               3)
            
            
               Η European Federation of Pharmaceutical Industries and Associations (EFPIA) φέρει τα έξοδα της ανταναιρέσεώς της καθώς και τα έξοδα της παρεμβάσεώς της υπέρ της αιτήσεως αναιρέσεως.
            
         
               4)
            
            
               Η Επιτροπή φέρει τα δικαστικά έξοδα της ανταναιρέσεώς της.
            
         
      (1)  ΕΕ C 301 της 6.11.2010.